Document ID: /roh_data/filtered/fineweb-2-filterrobots_roh.jsonl.gz/27798

Il campadi a Sur En en Engiadina Bassa è bain emplenì, oravant tut Svizzers fan actualmain vacanzas cun lur rulottas e tendas, ma era gists dal ester en finalmain arrivads en Engiadina.
L’atmosfera e fitg buna era cun restricziuns causa il coronavirus – ins s'accorscha il plaschair.
Enfin l’entschatta zercladur era il campadi anc serrà. Il donn finanzial è tuttina moderà, sulettamain a perder èn las entradas dals dis d’Ascensiun e Tschuncaisma.
Bain occupà era durant la stad e l'atun
Dumondas datti era per ils proxims mais. Il campadi viva però oravant tut dals bels dis. Sche la stad e l’atun mainan sulegl e temperaturas agreablas lura dastg'ins spetgar ina buna stagiun da campadi.